OzLabs/hebrew-wiki-articles huggingface dataset:
ראובן עופר

ראובן עופר (באנגלית: Reuven Opher; 17 ביולי 1932 – 28 בנובמבר 2020) היה אסטרופיזיקאי, חוקר ופרופסור, שפעל באוניברסיטאות בישראל, בברזיל ובארצות הברית. חלוץ במחקר פלזמות אסטרופיזיות בברזיל, שם עבד בין השנים 1982 ו-2014 במכון לאסטרונומיה, גיאופיזיקה ומדעי האטמוספירה באוניברסיטת סאו פאולו (IAG-USP).

== ביוגרפיה ==
ראובן עופר נולד בשם ריימונד פוקס בברונקס שבניו-יורק ב-17 ביולי 1932, הבן הצעיר של ברטה (ברכה) לבית רוזנפלד ומוריס פוקס (ששמו המקורי היה משה פוקסון) שהיגרו מרוסיה.<ref name=":0"></ref><ref name=":1"></ref> נישא לברברה תוך כדי לימודי הדוקטורט שלו, בגיל 22.

ב-1954 היגר לישראל ושינה את שמו לראובן עופר.<ref name=":1" /> ב-1978, עופר ומשפחתו היגרו לברזיל למען עבודתו.<ref name=":1" /> לאחר שאשתו אובחנה עם מנינגיומה, חזרו הזוג עופר לארצות הברית ב-2011, על מנת להצטרף לבנותיהם.<ref name=":1" />

ראובן עופר נפטר בעיר הולדתו ניו יורק בהיותו בן 88 שנה, ב-28 בנובמבר 2020. הותיר שתי בנות תאומות, מירב עופר, פרופסור לאסטרונומיה באוניברסיטת בוסטון, ומיכל ליפסון, פרופסור באוניברסיטת קולומביה.<ref></ref>

== קריירה ==
בשנת 1958 קיבל את הדוקטורט בפיזיקה גרעינית מאוניברסיטת הרווארד, בהדרכתו של זוכה פרס נובל פרופסור נורמן רמזי.<ref name=":0" /><ref></ref> נושא המחקר שלו היה התפלגות זוויתית ואנרגטית של פרוטונים בעלי אנרגיה נמוכה ממטרות המופגזות על ידי פרוטונים באנרגיה גבוהה.

לאחר סיום הדוקטורט עבד עופר במעבדת לורנס ליברמור ובאותו זמן היה גם חזן ראשי בבית הכנסת בברקלי.<ref name=":1" /> ב-1954 התחיל פוסטדוק במכון וויצמן, ולאחריו הוזמן להשתתף בהקמת המחלקה לפיזיקה של הטכניון.<ref name=":1" /> בין השנים 1962 ו־1982 היה עופר חוקר בטכניון, שם גם הפך לפרופסור מן המניין. החל ב-1978 בילה מספר שבתונים במחקר בסאו פאולו שבברזיל. ב-1982 עבר למחלקה לאסטרונומיה ב-IAG שבאוניברסיטת סאו פאולו, שם עבד עד לפרישתו כפרופסור מן המניין, בשנת 2002. עופר המשיך ללמד במוסד עד 2014. בשנת 2015 הוענק לו התואר פרופסור אמריטוס ב-IAG. בערוב ימיו חזר לאקדמיה בארצות הברית, באוניברסיטת קולומביה.<ref name=":0" /><ref name=":1" /><ref name=":2"></ref>

ראובן עופר הוביל מחקר חלוצי בתחום אסטרופיזיקה של פלזמה אותו יצר ב-IAG, בנוסף למחקרו במגנטו-הידרודינמיקה טורבולנטית, קוסמולוגיה ומחקרי היקום. מחקר זה עזר לפענח כמה בעיות בנוגע לדיסקות צבירה, רוחות גלקטיות, היווצרות כוכבים, תאוצת חלקיקים ועוד.<ref name=":1" /> ב-IAG הוא הנחה 13 עבודות דוקטורט ו-3 עבודות לתואר שני, בנוסף להנחית 7 דוקטורטים נוספים בישראל. מרבית תלמידיו לשעבר הפכו לפרופסורים במוסדות שונים בברזיל ומחוצה לה.<ref name=":0" /><ref name=":1" />

לאורך הקריירה שלו פרסם כ-235 מאמרים מדעיים בכתבי עת בינלאומיים, בנוסף לתקצירים ומאמרי כנסים.<ref name=":2" /> הוא יזם סדרת כנסים בלתי פורמליים כמו פיזיקה חדשה בחלל (מאז 2002) ואתגרים של פיזיקה חדשה בחלל (מאז 2008) שכוונו לקהל הברזילאי.<ref name=":0" /><ref></ref>

== קישורים חיצוניים ==
* [https://www.researchgate.net/profile/Reuven-Opher רשימת פרסומים]
* 

==הערות שוליים==

קטגוריה:פיזיקאים ישראלים
קטגוריה:פיזיקאים אמריקאים
קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת הרווארד
קטגוריה:ישראלים שנולדו ב-1932
קטגוריה:אמריקאים שנולדו ב-1932
קטגוריה:ישראלים שנפטרו ב-2020
קטגוריה:אמריקאים שנפטרו ב-2020
Perplexity

Perplexity הוא מנוע חיפוש מבוסס בינה מלאכותית המשיב על שאילתות באמצעות טקסט בשפה טבעית. מנוע החיפוש הושק בשנת 2022. Perplexity מייצר תשובות באמצעות חיפוש ברשת האינטרנט ושימוש במודלי בינה מלאכותית ליצירת תשובה מפורטת מבוססת מקורות.<ref name=":1"></ref>

המוצר החינמי של Perplexity משתמש ב-GPT-3.5 של OpenAI בשילוב עם המודל העצמאי של החברה למודל שפה גדול (LLM) הכולל יכולות עיבוד שפה טבעית (NLP). ל-Perplexity Pro יש גישה ל-GPT-4, Claude 2, Gemini Pro, ולדגם Perplexity ניסיוני.<ref></ref>

== היסטוריה ==
Perplexity הוקמה באוגוסט 2022 על ידי ארווינד שריניוואס שעבד בעבר ב-OpenAI וכיום משמש כמנכ"ל החברה, דניס יארץ, ג'וני הו, ואנדי קונווינסקי.<ref name=":1" />

בדצמבר 2022, Perplexity שחררה את Bird SQL שמשמשת לחיפוש מידע עדכני בטוויטר על בסיס מודלי בינה מלאכותית.

== מוצרים ==
המוצר העיקרי של Perplexity AI הוא מנוע החיפוש שלה, המסתמך על עיבוד שפה טבעית בשונה מחיפוש מילות מפתח כמו במנועי חיפוש רגילים. מודל השפה מפרש את ההקשר של השאילתות ומספק תוצאות חיפוש מותאמות אישית יותר. במקום לתת רשימה של תוצאות חיפוש מדורגות, Perplexity מסכמת את תוצאות החיפוש ונותנת טקסט עם ציטוטים מוטבעים.<ref name=":0"></ref>

Perplexity מתעדפת מקורות חדשים יותר כדי להימנע ממידע מיושן. המשתמש יכול לשאול שאלות המשך ו-Perplexity תפרש אותן בהקשר של השאילתות הקודמות של המשתמש. את השיחה בין המשתמש ל-Perplexity ניתן לשמור בספרייה.<ref name=":0" />

Perplexity קיימת בגרסה מקוונת ובאפליקציות IOS ואנדרואיד.<ref name=":0" /> והיא צברה כ-10 מיליון משתמשים חודשיים.

== מימון והערכת שווי ==
Perplexity גייסה 73.6 מיליון דולר בסבב גיוס B, בהובלת משקיעים בולטים כמו חברת Nvidia וג'ף בזוס. השקעה זו, הייתה חלק מ-100 מיליון הדולר שגויסו עד כה, והעלתה את השווי הנוכחי של החברה ל 520 מיליון דולר.<ref></ref>

למרות הערכת השווי הגבוהה, Perplexity מעסיקה פחות מ-40 עובדים.

==קישורים חיצוניים==
* 

== הערות שוליים ==

קטגוריה:מנועי חיפוש
קטגוריה:בינה מלאכותית
סימונה הלפרין

סימונה הלפרין (נולדה ב-1969) היא דיפלומטית ישראלית המכהנת כשגרירת ישראל ברוסיה.
סימונה הלפרין בפגישה עם [[פרנסיסקו גוטרש, ראש ממשלת מזרח טימור, 2018]]

== ביוגרפיה ==
הלפרין נולדה בריגה, לטביה, היא גדלה בלנינגרד עד עלייתה לישראל ב-1976.

בתיכון למדה בבית הספר הריאלי בחיפה.

בשנת 1991 סיימה תואר ראשון בכלכלה ומנהל עסקים כעתודאית באוניברסיטת חיפה. בצה"ל שרתה כקצינת כלכלה ותקציבים בחיל החינוך. בשנת 2001 סיימה תואר שני בהצטיינות במשפטים ומנהל ציבורי מהאוניברסיטה העברית בירושלים.<ref name="TAU"></ref>

== קריירה ==
בשנת 1993 הצטרפה למשרד החוץ הישראלי.

בין 1996 ל-1999 שימשה כסגנית שגריר בקזחסטן ובדרום קוריאה. בין 2002 ל-2006 שימשה כיועצת לפרלמנט האירופי בנציגות הישראלית לאיחוד האירופי. בין 2007 ל-2010 שימשה כמנהלת מחלקת ארגונים בינלאומיים וזכויות אדם במשרד החוץ הישראלי.

בין השנים 2010–2015 עמדה בראש המשרד לכלכלה ותרבות ישראל בטאיפיי, הנציגות הדיפלומטית הבלתי רשמית של ישראל בטאיוואן.<ref name="TAU" /><ref name="Jonathan"></ref><ref></ref>

בין השנים 2017 עד 2019 כיהנה כשגרירת ישראל בסינגפור וכשגרירה לא־תושבת במזרח טימור.<ref name="Singapore"></ref><ref name="Ambassador"></ref>

בין השנים 2020 ל-2022 הייתה סמנכ"לית אירואסיה וחבל הבלקן במשרד החוץ הישראלי.<ref name=":1" /><ref></ref>

במאי 2023 נבחרה הלפרין לכהן כשגרירת ישראל ברוסיה.<ref></ref> היא נכנסה לתפקידה בדצמבר 2023.<ref></ref><ref name=":1"></ref>

בפברואר 2024 התראיינה לעיתון קומרסאנט ושם טענה בין השאר כי "מוסקבה פורסת שטיחים לאנשי חמאס" מה שגרר שיחת נזיפה במשרד החוץ הרוסי.<ref></ref><ref></ref>

== חיים אישיים ==
נשואה לצפריר הלפרין ואם לחמישה.<ref></ref> דוברת עברית, אנגלית ורוסית.

== הוקרה ==
הלפרין זכתה בפרס "עובד מצטיין" הן בשנת 1998 בשגרירות ישראל בסיאול והן בשנת 2000 על חלקה בניהול ביקור האפיפיור יוחנן פאולוס השני בישראל.

== ספר ==
* "חוגגים את יובל הזהב של ישראל-סינגפור: עובדים לקראת המשך שותפות" בנצח את הסיכויים ביחד: 50 שנה לקשר סינגפור-ישראל. אד. מתיה טומבה. סינגפור: הספר המדעי העולמי, 2019. 

== קישורים חיצוניים ==

== הערות שוליים ==

קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:שגרירות ישראל
קטגוריה:שגרירי ישראל בסינגפור
קטגוריה:שגרירי ישראל ברוסיה
קטגוריה:ישראליות ילידות לטביה
קטגוריה:ישראלים ילידי לטביה
קטגוריה:ישראליות שנולדו ב-1969
קטגוריה:ישראלים שנולדו ב-1969
בית החינוך ע"ש זלמן שז"ר

בית החינוך בכפ"ס ע"ש זלמן שזר ובקיצור שז"ר הוא בית ספר חטיבת ביניים שנוסד בשנת 1975 בכפר סבא.<ref></ref> כיום לומדים בו כ-730 תלמידים.

בית החינוך הוא חטיבת ביניים הכולל תוכניות לימודים מגוונות, בנוסף לפעילויות חברתיות ותרבותיות רבות. לפי אתר בית החינוך, חזון בית החינוך הוא: "הכבוד הוא הדרך. האדם – הוא המטרה".<ref></ref>

== צביון בית החינוך ==
=== חדשנות פדגוגית ===
בית חינוך שז"ר הוא בית חם לחדשנות פדגוגית, שיתופי פעולה והקשבה. בית החינוך מזמין את התלמידים ואת הצוות לדיאלוג, לשאילת שאלות ולעזרה הדדית. בית החינוך מעודד יוזמות חינוכיות ויוזמות חברתיות, הוא פותח עבור התלמידים שלל הזדמנויות להתנסות במדעי הרוח, במדעים, בספורט, בתנועה, במנהיגות, ביזמות ובעיקר ביצירת זוויות ראייה אישיות וחברתיות.

בתור בית חינוך מתוקשב, התלמידים והצוות הם חלק בלתי נפרד מעולם משתנה, מתקדם ועמוס במידע. תפקידנו הוא לייצר סביבה של אמת, טוב והשראה כדי להוביל את כולנו לעתיד מבטיח, מקיים ובטוח.

=== כיתת ספורט ===
כיתה ייחודית לכדורסלנים ולכדורסלנית, הכיתה מקבלת חמש שעות העשרה בתחום הספורט הכוללת אימוני אתלטיקה, שיעור עיוני קבוי פעילויות העשרה. הכיתה פועלת בשיתוף עם הפועל בני כפר סבא.

=== ניצוצות ===
תוכנית "ניצוצות" היא מיזם חינוכי, שהוקם מתוך שאיפה לחשוף את התלמידים לתחומי עניין מגוונים. במסגרת ניצוצות בוחר כל תלמיד בכל חודש "ניצוץ" "שמדליק אותו", תוכני הניצוצות נוגעים בכל תחומי החיים: מדעים וטכנולוגיה, יזמות, מדיה, כישורים אישיים ועוד. הבחירה הופכת לסדרה של מפגשים בהם פוגשים התלמידים אדם המציג בפניהם את הניצוץ שלו.

== מדריכי השל"ח הצעירים ==
המש"צים הם תלמידים משכבת ט' אשר בוחרים להצטרף לצוות של"ח, עוברים תהליך הכשרה מתמשך ורואים בהתנדבות הגשמה משמעותית לשירות ותרומה לחברה ומדינת ישראל. המש"צים יהוו קבוצת הנהגה שתסייע ביוזמה, ארגון וביצוע של כל פעילויות השל"ח ופעילויות חברתיות וערכיות בבית החינוך ובקהילה, וכן קבוצת הדרכה לדור עתידי של מש"צים בבית החינוך.

== קישורים חיצוניים ==

* 
* 

== הערות שוליים ==

קטגוריה:כפר סבא: חינוך
סטפנידה וגלינה מיחאלפ

סטפנידה מיחאלפ (בלועזית: Stepanida Mikhalap) וגלינה מיחאלפ (בלועזית: Galina Mikhalap; 30 בדצמבר 1924 - 2014) היו אם ובת מבלארוס שהצילו נערה יהודיה בתקופת השואה והוכרו כחסידות אומות העולם.

== פעילות בתקופת השואה להצלת יהודים ==
סטפנידה התגוררה עם בעלה ושתי בנותיה, גלינה ונליה, בעיר בוברויסק שבמחוז מוגילב בשכנות למשפחת מץ היהודית. ב-1937 נותרה לבדה עם בנותיה לאחר שבעלה נעצר על ידי השלטונות הסובייטים. ב-28 ביוני 1941, במסגרת מבצע ברברוסה, פלש הצבא הגרמני לבוברויסק. זמן קצר לאחר מכן הביאה סטפנידה לשכנתה גניה מץ צלב קטן כדי שתענוד על צווארה ולא תזוהה כיהודיה. בלילה שבו ריכזו הגרמנים את יהודי העיר, גניה ענדה את הצלב שסטפינה הביאה לה, וכך לא חשדו בה. באותו הלילה ברחה גניה לביתן של גלינה וסטפנידינה, ושם הסתתרה במשך שלושת החודשים הבאים. בסמוך לביתן הייתה מפקדה של הצבא הגרמני ולכן היה בכך סיכון רב.<ref name=":1"></ref> למרות זאת הן דאגו לכל צרכיה, והצליחו להשיג עבורה תעודת זהות מזויפת, שבעזרתה עברה גניה למינסק שם נשארה בזהותה החדשה עד לשחרור העיר ב-3 ביולי 1944.<ref name=":0"></ref>

== לאחר המלחמה ==
לאחר המלחמה עברה גניה לסראטוב שברוסיה ומשם שמרה על קשר רציף עם סטפנידה וגלינה עד לפטירתה בשנת 1987.<ref name=":0" />

גלינה נשארה לגור בבוברויסק, עבדה כמורה והתחתנה עם אנדרי שעבד כיערן. בשנת 1991 הגיעה לישראל בתה והתגוררה עם משפחתה בעפולה. גלינה עלתה בעקבות בתה בשנת 2000. ב-28 באוקטובר 2013 במהלך ביקור בבלארוס, כשהיא בת 79, הלכה גלינה לעולמה. היא הובאה למנוחות בבית הקברות החדש בבוברויסק.<ref name=":0" />

== הכרה והנצחה ==
ב-8 בפברואר 1994 הכיר יד ושם בסטפנידה ובגלינה מיחאלפ כחסידות אומות העולם. הטקס התקיים במינסק בירת בלרוס ושמן נחקק בקיר הכבוד בגן חסידי אומות העולם ביד ושם בירושלים.<ref name=":1" />

במסגרת מיזם "חסד אחרון" (מיזם משותף ליד ושם ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של גלינה. ואותר קברה אותר בבית הקברות החדש בבוברויסק.

== לקריאה נוספת ==
גרשון פינצ'בסקי. חסד אחרון: סיפורם של חסידי אומות העולם בישראל, הוצאת יד ושם, ירושלים, 2023, עמ' 63.

== הערות שוליים ==

קטגוריה:חסידי אומות העולם
קטגוריה:בלארוסיות חסידות אומות העולם
הצוללות מסדרת אסטיוט

סדרת הצוללות אסטיוט (באנגלית: Astute-class submarine) היא סדרה של 5 צוללות צי גרעיניות (SNN) של הצי המלכותי הבריטי.

צוללות האסטיוט הן צוללות התקיפה (צוללות צי) העיקריות של הצי המלכותי הבריטי ומהוות כמחצית מכלל שירות הצוללות של הצי המלכותי, הן הוכנסו לשירות בהדרגה החל משנת 2010 כתחליף לצוללות מסדרת טרפלגר (שנמצאת בשירות הצי מאז 1983). נכון לתחיל 2024, מתוך שבעה צוללות שהוזמנו, ארבעה הוכנסו לשירות מבצעי, אחת נמצאת בשלבי קליטה (צה"מ אנסון) ושתיים נוספות בשלבי בנייה (צה"מ אגממנון וצה"מ אגינקורט), כאשר עד סוף 2026 עתידות כלל הצוללות להיכנס לשירות מבצעי במקביל להוצאה משירות של צוללת הטרפלגר האחרונה (צה"מ טריומף).

==מפרט==
מפרט כללי:
* הדחק - 7,000-7,400 טון על פני המים, 7,400-7,800 טון מתחת לפני המים
* צוות - 98 אנשי צוות, אפשרות להכיל עד 109 אנשי צוות
* טווח מבצעי - ברמה הטכנית לצוללת טווח בלתי מוגבל, אך כוללת אספקה ל-90 ימים בלבד

הנעה:
* כור גרעיני רולס-רויס PWR 2 ליבה H עם מערכת סילון ימי
* מנועי סולר 600 קילוואט MTU

חימוש:
הצוללות כוללות שישה צינורות לשיגור של עד 38 טורפדו ו/או טילי שיוט:
* טורפדו "ספירפייש" 21 אינץ' (533 מ"מ)
* טיל שיוט BGM-109 טומהוק

מערכות:
* סונאר תאלס 2076
* סונאר אטלס DESO 25
* 2 תרנים אופטים תאלס CM010

==צוללות הסדרה==
צה"מ אסטיוט (S119) חוזרת לנמל הבית שלה ב[[בסיס הצי המלכותי קלייד]]
{| class="wikitable"
|-
! width= "160"| שם
! width= "70"| ציון הצי
! width= "160"| תחילת בנייה
! width= "160"| הושקה
! width= "160"| הוכנסה לשירות
! width= "420"| מצב כיום
|-
|צה"מ אסטיוט || S119 || 31 בינואר 2001 || 8 ביוני 2007 || 27 באוגוסט 2010 || בשירות פעיל
|-
|צה"מ אמבוש || S120 || 22 באוקטובר 2003 || 6 בינואר 2011 || 1 במרץ 2013 || בשירות פעיל
|-
|צה"מ ארטפול || S121 || 11 במרץ 2005 || 17 במאי 2014 || 18 במרץ 2016 || בשירות פעיל
|-
|צה"מ אודיישוס || S122 || 24 במרץ 2009 || 28 באפריל 2017 || 3 באפריל 2020 || בשירות פעיל
|-
|צה"מ אנסון || S123 || 13 באוקטובר 2011 || 20 באפריל 2021 || 31 באוגוסט 2022 || בבחינה מבצעית, לקראת כניסה לשירות פעיל
|-
|צה"מ אגממנון || S124 || 18 ביולי 2013 || - || - || בבניה, צפויה להיכנס לשירות באמצע 2024
|-
|צה"מ אגינקורט || S125 || 18 במאי 2018 || - || - || בבניה, צפויה להיכנס לשירות בסוף 2026
|-
|}

==ראו גם==
* שירות הצוללות של הצי המלכותי
* הצוללות מסדרת ואנגארד

==קישורים חיצוניים==

* [https://www.royalnavy.mod.uk/equipment/ships/duke-class אודות הסדרה] באתר הצי המלכותי הבריטי.
* [https://www.gov.uk/government/news/uks-most-powerful-submarine-joins-the-navy UK's most powerful submarine joins the Navy], 27 באוגוסט 2010, משרד ההגנה הבריטי.

קטגוריה:צוללות גרעיניות
קטגוריה:צוללות בריטיות
קטגוריה:דגמי צוללות
תקן ביקורת 570

תקן ביקורת 570 – העסק החי הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע כללים ומספק הנחיות בדבר בחינת העסק החי ועריכת הדוחות הכספיים בהתאם לקביעה זאת. התקן מגדיר כללים ונוהלי ביקורת לקביעה האם הגוף המבוקר עומד בהגדרת "עסק חי" (GOING CONCERN), ז"א האם הגוף המבוקר עתיד להתקיים כעסק חי בעתיד הנראה לעין. בהתאם לקביעה האם יש סיכון סביר לכך, יש לערוך את הדוחות הכספיים בהתאם להנחיות שהן שונות מתקני ביקורת שונים המשקפים את ההנחה שכלל הפעילות, הנכסים וההתחייבות ימומשו בעתיד הקרוב ולא ימשיכו בפעילות עסקית רגילה.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 58 (שפורסם בשנת 1994) שעסק באותו נושא ועל עוד מספר תקנים אחרים. כמו כן, התקן מבוסס על תקן ביקורת בינלאומי ISA 570 של הפדרציה הבינלאומית של רואי החשבון (IFAC) תוך התאמה לישראל.

==קישורם חיצוניים==
* [https://icpas.org.il/professional-updates/תקן-ביקורת-ישראל-570/ תקן ביקורת 570] באתר לשכת רואי חשבון
* [https://icpas.org.il/professional-updates/תקן-ביקורת-58/ תקן ביקורת 58] באתר לשכת רואי החשבון
*[https://www.ifac.org/_flysystem/azure-private/publications/files/ISA-570-(Revised).pdf תקן ISA 570], באתר של הפדרציה הבינלאומית של רואי החשבון

קטגוריה:תקני ביקורת בחשבונאות
מייקל פנזל

מייקל ר. פנזל (באנגלית: Michael R. Fenzel) הוא קצין בדרגת לוטננט גנרל בצבא ארצות הברית המכהן כמתאם הביטחוני בין ישראל לרשות הפלסטינית.
==ביוגרפיה==
פנזל התגייס לצבא ארצות הברית ב-1989 לאחר לימודיו באוניברסיטת ג'ונס הופקינס. במלחמת המפרץ שירת כמפקד מחלקת חי"ר, לאחר המלחמה הוצב בבוסניה. ב-1996 שימש מפקד פלוגה שהגנה על שגרירות ארצות הברית במונרוביה שבליבריה במהלך מלחמת האזרחים במדינה. לאחר לימודים באוניברסיטת הרווארד, שירת כמתמחה בבית הלבן, בין השאר במועצה לביטחון לאומי. בתקופת פיגועי 11 בספטמבר פעל במרכז המבצעים הנשיאותי לשעת חירום. הוא שירת כמפקד הגדוד הראשון ברגימנט 503 של חטיבת הצנחנים ה-173. ב-2010 מונה למפקד הבריגדה השנייה בדיוויזיית השריון הראשונה. בהמשך פיקד על הבריגדה השלישית של הדיוויזיה המוטסת ה-82 ולאחר מכן שימש ראש מטה הדיוויזיה. 

ביולי 2016 מונה לסגן מפקד (תמיכה) הדיוויזיה המוטסת ה-82. באוקטובר 2017 מונה לקצין התכנון של נאט"ו כוח המשימה במלחמת אפגניסטן. בספטמבר 2018 מונה ליועץ צבאי בכיר לנושא אפגניסטן במחלקת המדינה. בינואר 2020 מונה לסגן ראש אגף אסטרטגיה ותכנון במטות המשולבים. 

בנובמבר 2021 מונה למתאם הביטחוני בין ישראל לרשות הפלסטינית במקום מארק שוורץ.

פנזל בעל תואר ראשון בכלכלה מאוניברסיטת ג'ונס הופקינס (1989), תואר שני מבית הספר לממשל באוניברסיטת הרווארד (1999), תואר שני ממכללת המלחמה של הצי (2002), ודוקטורט בתחום לימודי הביטחון הלאומי מבית הספר של הצי ללימודים מתקדמים (2013), עבודתו עסקה בכישלון קבלת ההחלטות של ברית המועצות במהלך מלחמת אפגניסטן. הוא נשוי ואב לארבעה.

==כתביו==
*[https://www.sup.org/books/title/?id=25002 No Miracles], ספרו של מייקל פנזל המבוסס על עבודת הדוקטורט באתר הוצאת אוניברסיטת סטנפורד
*[https://apps.dtic.mil/sti/tr/pdf/ADA515640.pdf The Maneuver Company in Afghanistan]
==קישורים חיצוניים==

*[https://il.usembassy.gov/our-relationship/lieutenant-general-michael-r-fenzel/ ביוגרפיה] באתר שגרירות ארצות הברית בישראל

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:המתאמים הביטחוניים בין ישראל לרשות הפלסטינית
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
ויסאם עומר

ויסאם פאיז עומר (ערבית: وسام فايز عمر) כיהן כראש המועצה המקומית טובא-זנגרייה בשנים 2018 עד תחילת 2024.

יליד שנת 1977. בנעוריו למד בבית הספר ביישוב טובא זנגרייה, וכסטודנט למד במכללה האקדמית נתניה.

עורך דין במקצועו. בשנת 2018 התמודד מטעם סיעת מרצ בבחירות לרשות המקומית מול חוסיין אל הייב אשר כיהן בתפקיד כ-30 שנים (למעט חמש שנים בהם מונתה לרשות מועצה ממונה) ונבחר ברוב של 53.17% (1,944 מול 1,712 קולות) לאחר מספר אירועי אלימות, התקיימה סולחה בין עומר לאל הייב, בליווי ראש ועדת המעקב מנסור עבאס.

עומר נחשב למאויים ברמה גבוהה ומלווה במאבטחים. בעבר נפתחה אש ונזרקו רימונים על ביתו, וביוני 2023 ירו רעולי פנים על רכבם של שנים מבניו של עומר, בני 19 ו-17 כשנסעו בכפר (השניים לא נפגעו). כמו כן, אלמונים הציתו את בניין המועצה מספר פעמים במהלך כהונתו.

ביוני 2020 נעצר על רקע חשדות של שוחד. ביולי 2023 הודיעה פרקליטות מחוז מרכז כי החליטה להעמידו לדין לצד ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים.

בבחירות בפברואר 2024 הפסיד לקודמו בתפקיד חוסיין אל הייב.

== קישורים חיצוניים ==

* 

==הערות שוליים==

קטגוריה:ראשי מועצות מקומיות בישראל
קטגוריה:עורכי דין ערבים ישראלים
קטגוריה:ראשי רשויות מקומיות מטעם מרצ
קטגוריה:ישראלים שנולדו ב-1977
קטגוריה:ערבים בראשות רשויות מקומיות בישראל
האמנה בדבר אחריות בחלל

המדינה חתמה, אך לא אשררה}}
האמנה בדבר אחריות בינלאומית לנזק שנגרם על ידי חפצי חלל, הידועה גם בשם אמנת אחריות החלל, היא אמנה משנת 1972 המרחיבה את כללי האחריות שנוצרו באמנת החלל החיצון משנת 1967. בשנת 1978, התרסקות הלוויין הסובייטי קוסמוס 954 בשטח קנדה הובילה לתביעה היחידה שהוגשה במסגרת האמנה.

== סטטוס ==
אמנת האחריות נפתחה לחתימה ב-29 במרץ 1972.<ref name="auto"></ref> ונכנסה לתוקף ב-1 בספטמבר 1972.<ref name="auto" /> נכון ל-1 בינואר 2021, 98 מדינות אשררו את האמנה, ועוד 19 חתמו אך לא אשררו. בנוסף, ארבעה ארגונים בין-ממשלתיים בינלאומיים ( סוכנות החלל האירופית, הארגון האירופי לניצול לוויינים מטאורולוגיים, ארגון האינטרספוטניק הבינלאומי לתקשורת חלל, ו ארגון הלוויין האירופי לטלקומוניקציה ) הצהירו על הסכמתם לזכויות ולחובות המפורטות בהסכם.

== הוראות עיקריות ==
חברות לאמנה נושאות באחריות בינלאומית לכל אובייקטי החלל המשוגרים משטחן. המשמעות היא שללא קשר למי שיגר את עצם החלל, אם הוא שוגר משטחה של מדינה א', או ממתקן של מדינה א', או אם מדינה א' גרמה לשיגור, אזי מדינה א' אחראית במלואה לנזק שנגרם מאותו חפץ חלל.
=== שיגורים משותפים ===
אם שתי מדינות פועלות יחד כדי לשגר אובייקט חלל, אז שני המדינות הללו אחראיות ביחד ולחוד לנזק שהאובייקט גורם. המשמעות היא שהצד הנפגע יכול לתבוע את כל אחת משתי המדינות על מלוא סכום הנזק.
=== תביעות בין מדינות בלבד ===
תביעות לפי אמנת האחריות חייבות להיות מובאות על ידי המדינה נגד מדינה. האמנה נוצרה כדי להשלים את החוקים הלאומיים הקיימים והעתידיים המספקים פיצוי לצדדים שנפגעו מפעילות חלל. בעוד שברוב מערכות המשפט הלאומיות אדם או תאגיד רשאים להגיש תביעה נגד יחיד אחר או תאגיד אחר, על פי אמנת האחריות יש להגיש תביעות במישור המדינה בלבד. המשמעות היא שאם אדם נפגע מחפץ חלל ורוצה לבקש פיצוי על פי אמנת האחריות, על האדם לדאוג לכך שמדינתו תגיש תביעה נגד המדינה ששיגרה את חפץ החלל שגרם לנזק.

== ראו גם ==
* USA 193
* קוסמוס 954
* סקיילאב
* אמנת החלל החיצון
* אמנת הירח
* פסולת חלל

== קישורים חיצוניים ==
* [http://www.oosa.unvienna.org/oosa/SpaceLaw/liability.html משרד האו"ם לענייני חלל חיצוני: אמנה בדבר אחריות בינלאומית לנזק שנגרם על ידי חפצי חלל] 

==הערות שוליים==

קטגוריה:יוגוסלביה: אמנות והסכמים
קטגוריה:ארצות הברית: אמנות והסכמים
קטגוריה:הממלכה המאוחדת: אמנות והסכמים
קטגוריה:טורקיה: אמנות והסכמים
קטגוריה:שוודיה: אמנות והסכמים
קטגוריה:ברית המועצות: אמנות והסכמים
קטגוריה:הולנד: אמנות והסכמים
קטגוריה:יפן: אמנות והסכמים
קטגוריה:איטליה: אמנות והסכמים
קטגוריה:ישראל: אמנות והסכמים
קטגוריה:צרפת: אמנות והסכמים
קטגוריה:אוסטריה: אמנות והסכמים
קטגוריה:האדם בחלל
מפרץ נארווה

מפרץ נארווה (באסטונית: Narva laht; ברוסית: Нарвский залив) הוא מפרץ בחלקו הדרום־מזרחי של המפרץ הפיני, המחולק בין אסטוניה לרוסיה. המפרץ הוא למעשה שפך הנהר נארווה.

== גאוגרפיה ==
מספר קילומטרים מדרום־מזרח למפרץ נארווה ממוקמת העיר האסטונית נארווה. מצפון־מזרח נמצא חצי האי קורגלסקי ומעבר לו מפרץ לוגה , שניהם שייכים במלואם למחוז לנינגרד במערב רוסיה. אורכו המרבי של המפרץ הוא 40 קילומטרים ורוחבו המקסימלי הוא 90 קילומטרים. חופיו המזרחיים של המפרץ נמוכים וחוליים ואילו חופיו הדרומיים תלולים. המפרץ מתכסה בקרח מדי שנה בין דצמבר למרץ.

נארווה
קטגוריה:המפרץ הפיני
נארווה
נארווה
קטגוריה:גבול אסטוניה–רוסיה
קטגוריה:מחוז לנינגרד: גאוגרפיה
חוסיין אל-הייב

חוסיין אל-הייב (בערבית: حسين الهـَيـْب) הוא ראש המועצה המקומית טובא זנגרייה. כיהן בשנים 1988–2008 ו-2013–2018 ונבחר שוב בפברואר 2024.

יליד טובא, 1953, והראשון בכפר שסיים בית ספר תיכון בסוף שנות ה-60. איש חינוך במקצועו אשר ניהל את בית הספר המקיף ביישוב. סבו הוא חוסיין אל-הייב שהיה ממקימי יחידת הגששים בצה"ל, והוא עצמו קצין במילואים.

בשנת 1988 עם הקמת הרשות, נתמנה לכאן כראש המועצה הראשון, תפקיד בו כיהן ברצף עד שנת 2008 – אז התפטר כיוון שלא הצליח להגדיל את היקף גביית כספי הארנונה ביישוב, דבר שהוביל לכך שהיישוב לא קיבל את מענקי האיזון מהממשלה. במקומו נתמנתה ועדה קרואה בראשות אל"ם (במיל') צביקה פוגל.

עם תום תקופת הוועדה הקרואה לאחר חמש שנים, נבחר אל-הייב שוב לראשות המועצה והמשיך לכהן בתפקיד עד לבחירות ברשויות המקומיות בשנת 2018, אז הפסיד לויסאם עומר שהתמודד מטעם מרצ.

במהלך הקדנציה השנייה שלו, ועל רקע התפתחותו של היישוב, נבחר להשיא משואה בטקס הדלקת המשואות ביום העצמאות בהר הרצל בשנת 1994, לכבוד עובדי הרשויות המקומיות בדגש על מחלקות התברואה והמים, וכן לציון התיאום ושיתוף הפעולה בין הממשלה המרכזי לרשויות המקומיות בתחום שמירת הסביבה, ולכבוד התקווה להצלחת שיחות השלום.

בשנת 1998 הוביל את ההחלטה לקיים ביישוב את קבלת הפנים לראשי המדינה בהם ראש הממשלה נתניהו והשרים בעיד אל-אדחא, למרות הכרזת ועדת המעקב העליונה של הציבור הערבי בישראל על ביטול כל קבלות הפנים לשרים ולראשי המדינה ביישובים הערבים בעקבות הריסת מבנים ליד שפרעם. בעקבות כך כונה בעיתונות הערבית בכינויי גנאי כגון "הרצל" ו"ציוני". אך זכה אל-הייב להערכה מראשי המדינה.

אלהייב היה פעיל במפלגת העבודה, וכן כיהן תקופה מסוימת כיו"ר הפורום של יישובי הבדואים בצפון.

בשנת 2006 הוצמד לו מאבטח על רקע איומים על ביטחונו.

לאחר שהפסיד בבחירות ב-2018 לויסאם עומר, אירעו מספר אירועי הצתה בבניין המועצה. בעקבות כך התקיימה סולחה בין עומר לאל-הייב, בליווי ראש ועדת המעקב מנסור עבאס.

ביולי 2023 הודיעה פרקליטות מחוז מרכז כי החליטה להעמידו לדין לצד ראש המועצה המכהן עומר, ראשי רשויות ובכירים ממספר רשויות נוספות בגין 'עבירות של טוהר המידות', במסגרת טענות לקבלת שוחד מרשת חינוך המפעילה בתי ספר תיכוניים.

בבחירות לרשות המקומית בפברואר 2024 ניצח את עומר, ונבחר פעם נוספת לראשות המועצה.

==הערות שוליים==

קטגוריה:ראשי רשויות מקומיות מטעם העבודה
קטגוריה:ערבים ישראלים
קטגוריה:מנהלי בתי ספר ישראלים
קטגוריה:משיאי משואה ביום העצמאות: 1994
קטגוריה:ישראלים שנולדו ב-1953
קטגוריה:ראשי מועצות מקומיות בישראל
פלפל בננה

פלפל הבננה (באנגלית: Banana pepper) הידוע גם בשם פלפל השעווה הצהוב או צ'ילי בננה) הוא חבר בגודל בינוני ממשפחת פלפלי הצ'ילי בעל טעם עדין וחריף. בעוד שהם בדרך כלל צהובים בהירים, הם יכולים להשתנות לירוק, לאדום או לכתום עם הבשלתם.<ref></ref> לעיתים קרובות הוא נכבש, ממולא או משמש כמרכיב גלם במזונות. זהו זן מהמין Capsicum annuum. טעמו אינו חריף במיוחד (500-0 יחידות סקוביל) וכמו ברוב הפלפלים, החריפות שלו תלויה בהבשלה של הפלפל, כאשר הבשל ביותר הוא מתוק יותר מאשר הצעיר.

== מינוח ==
צמח פלפל בננה
פלפלי בננה
פרי בוגר יהיה בערך 8-5&nbsp;ס"מ באורך ובעל צורה מעוקלת וצבע צהבהב הדומה לבננה, מה שהביא את השם הנפוץ של הפרי. הזן בעל שמות כמו פריגיטלו (מכונה בארצות הברית pepperoncini) הוא נקרא גם בשם הפלפל היווני הזהוב, הפלפל האיטלקי המתוק, או הפלפל הטוסקני.<ref></ref> הזנים החריפים והגדולים יותר של פלפל בננה נקראים פלפל צהוב הונגרי אם כי גם בהם יש זנים מתוקים.<ref name="Andrews1995"></ref>

== גידול ==
הצמח דורש שמש מלאה, כמו זני Capsicum annuum אחרים, ויש להתייחס אליו כמו לרוב הצמחים האחרים במשפחת הפלפלים. ניתן לגדל צמחים מזרעים ומיחורים. צמח בוגר יגיע לגובה של 1 עד 2 מטר וניתן לגדל אותו בסוגי אקלים רבים, אך מעדיף אקלים חם יותר. הזנים כוללים בעלי שמות כמו
* בננה מתוקה מוקדמת
* פלפל צהוב הונגרי
* צהוב ארוך מתוק
* בננה מתוקה
* הונגרית מתוקה

== מידע תזונתי ==
 פלפל בננה גולמי מכיל 92% מים, 5% פחמימות ושומן וחלבון זניחים. הם מקור עשיר של ויטמין C, המכילים 100% מהערך היומי (DV) בכמות ייחוס של 100 גרם. ויטמין B<sub>6</sub> קיים בתכולה משמעותית של 28% DV, ללא מיקרו-נוטריינטים אחרים בכמויות ניכרות.

== מידע נוסף ==
* פלפלי בננה כבושים נמכרים בדרך כלל פרוסים ומשמשים לקישוט פיצות, כריכים וסלטים יווניים.<ref></ref>
* פלפלי בננה כבושים וממולאים הם תכלילים נפוצים בחטיפי אנטיפסטו במילוי פרושוטו ו/או גבינה .
* פלפלי בננה ממולאים מוגשים חמימים עם מגוון נקניקיות (סאלסיצ'ה) וגבינות איטלקיות.
* פלפלי בננה קצוצים או חתוכים לקוביות משמשים ברליש וברטבי סלסה רבים כדי להוסיף מתיקות עם פלפלים אחרים המספקים חריפות.
* פלפל בננה עשוי להיות משומר יחד עם פלפלים ירוקים חריפים אחרים כגון חלפניו.
* באג'י, אוכל חטיף.<ref></ref>

== לקריאה נוספת ==
* רשימת זני פלפלים

==קישורים חיצוניים==

== הערות שוליים ==

קטגוריה:המטבח הארמני
קטגוריה:פלפל
מנהל תפעול ראשי

מנהל תפעול ראשי (באנגלית: Chief operating Officer; בקיצור: COO) הוא תפקיד בדרג הניהולי הבכיר של חברה או ארגון. נושא משרה זו מטפל בתפעול היומיומי של הארגון, והוא בדרך כלל בדרג של סמנכ"ל או משנה למנכ"ל. פעמים רבות הוא נחשב למספר 2 בארגון, לאחר המנכ"ל. 

במפעל יצרני מנהל התפעול הראשי אחראי על מערך הייצור במפעל, כולל הלוגיסטיקה הכרוכה בכך. במפעל שירותים מנהל התפעול הראשי אחראי על השירות השוטף ללקוחות. מנהל התפעול הראשי מבצע את מדיניות הארגון, כפי שהוכתבה על ידי מועצת המנהלים ועל ידי המנכ"ל.

הכישורים הנדרשים לאיוש משרה זו הם פחות חד-משמעיים מאלה הנדרשים במשרות כמו מנהל כספים ראשי, שיהיה בדרך כלל רואה חשבון, או מנהל טכנולוגיות ראשי, שיהיה בעל השכלה טכנולוגית בתחום עיסוקו. מנהל תפעול ראשי נדרש להיכרות מעמיקה עם הארגון ועם הסביבה שבה הוא פועל, ובהתאם לכך הוא יכול לצמוח לתפקיד מתוך כל אחד מהתפקידים הבכירים האחרים בארגון.

==קישורים חיצוניים==
* [https://www.lastartup.co.il/terms/coo מה זה COO ומה תפקידו בחברה?], באתר "לסטארטאפ"
<div class="mw-content-ltr">
* 
</div>

קטגוריה:תפקידי ניהול ראשיים
כריך חצות

כריך חצות (בספרדית: Medianoche) הוא סוג של כריך שמקורו בקובה.

== מאפיינים ==

הכריך מוגש גם כיום בקהילות קובניות רבות בארצות הברית. הוא נקרא כך בשל הפופולריות של הכריך כמרכיב שהוגש ומוגש במועדוני הלילה של הוואנה ממש בסביבות או אחרי חצות.

כריך חצות (מדיהנוצ'ה) מורכב מבשר חזיר צלוי, שינקן, חרדל, גבינה שווייצרית ומלפפון חמוץ בטעם מתקתק. זהו בן דוד קרוב לכריך הקובני. ההבדל העיקרי הוא שכריך חצות עשוי מלחם בצק ביצים רך ומתוק הדומה לחלה ולא מלחם קובני פריך וקשה יותר. כמו הכריך הקובני, כריך חצות בדרך כלל מחומם בגריל לחיצה (כמו מכבש) לפני האכילה.

== אלנה רוז ==
כריך אלנה רוז הוא כריך בשר הודו עם גבינת שמנת וריבת תותים על לחם כריך חצות קלוי אך לא נלחץ במכבש לחיצה.<ref></ref> הוא נקרא על שם אשת החברה הקובנית אלנה רוז ואלדס-פאולי, ששכנעה את מסעדת הוואנה אל כרמלו להכניס אותו לתפריט בסוף שנות ה-20 או תחילת שנות ה-30. החל משנות ה-2020, מסעדות קובניות-אמריקאיות כמו ורסאי במיאמי המשיכו להגיש את הכריך על אף הפופולריות היורדת שלו.<ref></ref>

== לקריאה נוספת ==
* רשימת כריכים
* המטבח הקובני
* מופולטה

== הערות שוליים ==

קטגוריה:כריכים
קטגוריה:קובה
מיקולאי השני רדזיוויל

מִיקוֹלַאי השני רַדְזִיוִיל (בפולנית: Mikołaj II Radziwiłł, בבלארוסית: Мікалай Радзівіл, בליטאית: Mikalojus Radvila; ) המכונה אוהב פולניה (Amor Poloniae) היה מגנאט ומדינאי בדוכסות הגדולה של ליטא.

הוא השיג את תואר הנסיך ממקסימיליאן הראשון, קיסר האימפריה הרומית הקדושה. הוא היה בנו של ובין הראשונים שנשאו את שם המשפחה רדזיוויל. בני משפחתו כללו את שלושת האחים יז'י רדזיוויל, וויצ'ך רדזיוויל (Wojciech Radziwiłł) ו ואחות אחת, . מיקולאי היה אב של משפחת רדזיוויל שהעיירות גוניונדז ומיאדזייל היו נחלה שלה. הוא ירש את אדמות וקדאיניאי. רוב נחלותיו הוחרמו מהמורד - בעיקר ראיגרוד, גונידז וקנישין.

הוא השתתף ב בשנים 1500–1503 ובפשיטות אחרות בהנהגתו של . מיקולאי היה (בפולנית Podczaszy) משנת 1505 עד 1510, ווייבוד מחוז וילנה משנת 1507 והחליף את אביו כ משנת 1510. ב-25 בפברואר 1518 קיבל, כבן הראשון במשפחה, את התואר הנסיך מהקיסר מקסימיליאן הראשון, בתור (Reichsfürst - רייכספירסט ("נסיך קיסרי") של גוניונדז ומיאדזייל.

בשל דעותיו הפרו-פולניות ותמיכתו הדחוקה באיחוד הפולני-ליטאי הוא זכה לכינוי "אוהב פולניה" על ידי בני דורו. הוא התחרה ב על ההשפעה בממשלת הדוכסות הגדולה של ליטא והיה העורך הראשוני של .

==נישואים וצאצאים==
מיקולאי התחתן עם אליזבייטה אנה סאקוביץ' (בתו של הבויאר בוהדן סאקוביץ', שאומץ על ידי ) ילדיהם היו:
* מיקולאי השלישי רדזיוויל, בישוף של סמוגיטיה
* יאן רדזיוויל; התחתן עם אנה קוסטביץ'
* זופיה רדזיוויל; התחתנה עם יאן זבז'ינסקי
* סטניסלאב רדזיוויל; התחתן עם מגדלנה בונר בשנת 1527 בקרקוב
* הלנה רדזיוויל; נישאה לנסיך יז'י אולקוביץ' סלוצקי
* אליזבייטה רדזיוויל; נישאה לנסיך איוואן דוברוניצקי הולסנסקי

==קישורים חיצוניים==

==ביאורים==

מיקולאי השני
קטגוריה:אצולה פולנית
קטגוריה:ילידי 1470
קטגוריה:נפטרים ב-1521
פרנסה

פרנסה היא מקור הכנסה של אדם למימון צורכי הקיום שלו. 

מקור פרנסה עיקרי הוא הכנסה מעבודה, כשכיר או כעצמאי. מקור זה משמש את מרבית האנשים מיום כניסתם למעגל העבודה, בדרך כלל בעשור השלישי לחייהם, ועד לפרישתם ממנו, בדרך כלל בעשור השביעי לחייהם. 

למי שאינו מסוגל לפרנס עצמו מעבודה, כתוצאה מנכות, מספקת מדינת הרווחה פרנסה בסיסית באמצעות ביטוח לאומי, בדמות קצבת נכות. גם במקרים של חוסר יכולת זמני להתפרנס מעבודה מספק הביטוח הלאומי גמלאות מחליפות שכר. מקרים אלה כוללים, בין השאר:
* דמי אבטלה, המשולמים לתקופה מוגבלת למי שאינו מצליח למצוא עבודה ראויה
* דמי לידה, המשולמים לאישה (ובמידה מסוימת גם לגבר) בתקופה שבה היא נמצאת בחופשת לידה. 
* דמי פגיעה, המשולמים למי שיכולתו לעבוד נפגעה כתוצאה מתאונת עבודה או מחלת מקצוע.
* הבטחת הכנסה, משולמת למי שאינו מסוגל לפרנס את משפחתו, עקב היעדר מקור הכנסה אחר, וגם כאשר יש מקור הכנסה אך הוא אינו מספיק לצורכי הקיום הבסיסיים.

לאחר הפרישה מעבודה, בעקבות הגעה לגיל פרישה או מחמת נכות, מקור פרנסה עיקרי הוא תשלומי פנסיה, הניתנים לאדם בהתאם לזכויות שצבר בשנות עבודתו. 

מקורות נוספים:
* הכנסה מנכסים פיננסיים, כגון ריבית או דיבידנד.
* הכנסה מרכוש, כגון שכר דירה.
* מלגה, הניתנת בעיקר לסטודנטים, על מנת שיוכלו להתמקד בלימודיהם ללא עול פרנסה.

==קישורים חיצוניים==

קטגוריה:כלכלה
קרישנה (נהר)

נהר קרישנה (בטלגו: కృష్ణా నది; בהינד<nowiki/>י: कृष्णा नदी) הוא נהר החוצה את רמת דקאן, והוא הנהר השלישי באורכו בהודו, אחרי גנגס וגודבארי. אורכו 1,400 ק"מ והוא הנהר הארוך ביותר במדינת אנדרה פרדש והשני באורכו במדינת קרנאטקה. הנהר זורם דרך מספר מדינות בהודו, ביניהן מהאראשטרה, טלנגאנה, אנדרה פרדש וקרנאטקה, ונשפך למפרץ בנגל.<ref></ref>

נהר קרישנה הוא מקור מים חשוב להשקיה והיה חשוב אף יותר בתקופת עמק האינדוס, לשתייה ותעשייה עבור מיליוני אנשים. הנהר גם משמש לניווט ולתיירות.

לאורך נהר קרישנה ישנם מספר אתרים היסטוריים חשובים, ביניהם העיר העתיקה מקדש סנגאמסוואראם.<ref></ref>

==קישורים חיצוניים==

== הערות שוליים ==

קטגוריה:הודו: נהרות
קטגוריה:הודו: גאוגרפיה
בורג' אל-מולוכ

בּוּרְג' אל-מוּל֫וּכּ<ref>معجم قرى جبل عامل - الشيخ سليمان ظاهر - الجزء الأول صفحة 93</ref> (בערבית: برج الملوك; בתעתיק מדויק: בֻּרג' אלמֻלוכּ, הגייה מדוברת לבנונית: בֶּרְז' לֶמְל֫וּכּ) הוא כפר לבנוני בנפת מרג' עיון שבמחוז א-נבטיה.

== שם הכפר ==
במקור, היישוב נקרא אל-ח'רבה (الخربة; בתעתיק מדויק: "אלחִ'רְבֶּה"). במחצית שנות השבעים שונה השם לשם הנוכחי,<ref></ref> שתרגומו "מגדל המלכים". לא ידועה הסיבה לבחירת שם זה. בחלק מהמפות היישוב נקרא עדיין אל-ח'רבה.

== מיקום, גאוגרפיה ונתונים ==
בורג' אל-מולוכ נמצא בשכנות, מדרום לכפר קליעה, במחוז נבטיה, בנפת מרג' עיון, במרחק של כ-5 ק"מ דרום מערבית למרג' עיון וכ- 25 ק"מ, דרום מזרחית לנבטיה, בגובה של 622 מטר מעל פני הים.<ref name=":0"></ref>

הכפר שוכן על גבעה המשקיפה, ממזרח על החרמון, ממערב על נהר הליטני ומצודת הבופור, על מטולה ומשגב עם מדרום, ועל ג'בל אל-ריחן מצפון.

שטח הכפר הוא 617 דונם.<ref></ref>

== אוכלוסייה ==
עד שנת 1975/6 חיו בכפר כ-200 איש.<ref name=":1"></ref> בשל מלחמת האזרחים, עזבו נוצרים את הר הלבנון והתיישבו בכפר ומאז האוכלוסייה הלכה וגדלה. בשנת 2017 היו בכפר 1,315 תושבים<ref name=":1" />, מתוכם כ-1,100 בעלי זכות הצבעה לפרלמנט, ב-347 בתי אב. מתוכם: 337 בתי אב (97.12%) היו נוצרים. 7 בתי אב (2.02%) - מוסלמים ו- 3 בתי אב (0.86%) ללא דת רשומה.<ref name=":0" /> במחצית אוקטובר 2023 עזבו את הכפר רוב התושבים, בשל המצב הביטחוני - חילופי האש בין צה"ל וחזבאללה.<ref></ref><ref></ref>

== חקלאות ==
הכפר מפורסם בכרמי הזיתים והגפנים שלו. מדי שנה מייצרים בכפר כ-200 טון שמן.

== הערות שוליים ==

קטגוריה:לבנון: יישובים
ג'יידן ספרינגר

ג'יידן טיירי ספרינגר (באנגלית: Jaden Tyree Springer; נולד ב-25 בספטמבר 2002) הוא כדורסלן אמריקאי המשחק בקבוצת בוסטון סלטיקס מליגת ה-NBA, בעמדת הקלע.

==קריירת משחק==
===ליגת המכללות===
ספרינגר נולד בשארלוט שבקרוליינה הצפונית, ובין השנים 2020–2021 למד באוניברסיטת טנסי. בעונתו היחידה בקבוצת הכדורסל של האוניברסיטה העמיד ממוצעים של 12.5 נקודות, 3.5 ריבאונדים, 2.9 אסיסטים ו-1.2 חטיפות למשחק.

===פילדלפיה 76'===
ספרינגר נבחר בבחירה ה-28 של דראפט ה-NBA{{כ}} 2021, על ידי פילדלפיה 76'. בשתי עונותיו הראשונות בקבוצה שותף ב-18 משחקים בסך הכול, וקלע 2.4 נקודות בממוצע למשחק.

לאורך התקופה שיחק במקביל בקבוצת הבת של הסיקסרס בליגת הפיתוח של ה-NBA, דלאוור בלו קואוטס, ורשם במדיה ממוצעים של 16.8 נקודות, 4.8 ריבאונדים, 2.7 אסיסטים ו-2.0 חטיפות למשחק. בעונת 2022/2023 זכה עם הבלו קואוטס באליפות ליגת הפיתוח, ונבחר ל-MVP של סדרת הגמר לאחר שקלע בה 34.0 נקודות למשחק.

===בוסטון סלטיקס===
בפברואר 2024, לאחר כשנתיים וחצי בפילדלפיה, הועבר ספרינגר בטרייד לבוסטון סלטיקס תמורת בחירת דראפט עתידית.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| פילדלפיה	|| 2 || 0 || 3.0 || 1.000 || 0.000 || 0.000 || 1.0 || 0.0 || 0.0 || 1.0 || 1.0
|- style="background-color: #EFEFEF;"		||
| 	|| פילדלפיה	|| 16 || 2 || 5.6 || 0.486 || 0.400 || 0.750 || 0.9 || 0.5 || 0.4 || 0.2 || 2.6
|-		||
| 	|| פילדלפיה	|| 32 || 1 || 11.8 || 0.390 || 0.216 || 0.824 || 1.8 || 1.1 || 0.8 || 0.3 || 4.0
|- style="background-color:#80BFFF; font-weight:bold;"		||
| קריירה || || 50 || 3 || 9.4 || 0.416 || 0.238 || 0.810 || 1.5 || 0.9 || 0.6 || 0.3 || 3.4
|}

===בפלייאוף ה-NBA=== 
{| class="wikitable sortable" style="font-size:95%; text-align:right;" 
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות 
|- 
| 	|| פילדלפיה	|| 5 || 0 || 2.6 || 0.500 || 0.000 || – || 0.8 || 0.4 || 0.0 || 0.0 || 1.2
|- style="background-color: #EFEFEF;"		||
| 	|| פילדלפיה	|| 4 || 0 || 4.2 || 1.000 || – || 0.500 || 0.0 || 0.0 || 0.3 || 0.0 || 2.3
|- style="background-color:#80BFFF; font-weight:bold;"		||
| קריירה || || 9 || 0 || 3.3 || 0.700 || 0.000 || 0.500 || 0.4 || 0.2 || 0.1 || 0.0 || 1.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת טנסי
קטגוריה:כדורסלני דלאוור 87'
קטגוריה:כדורסלני פילדלפיה 76'
קטגוריה:כדורסלני בוסטון סלטיקס
קטגוריה:בחירות דראפט של פילדלפיה 76'
קטגוריה:אמריקאים שנולדו ב-2002
החזית הדמוקרטית של סיקים

החזית הדמוקרטית של סיקים (בדוואנגרי: सिक्किम डेमोक्रेटिक फ्रन्ट; באנגלית: Sikkim Democratic Front) היא מפלגה הודית שמרכזה בסיקים. המפלגה שימשה כמפלגת השלטון במדינה מ־1994 ועד 2019.

== היסטוריה ==
החזית המוקרטית של סיקים הוקמה ב־4 במרץ 1993, ונרשמה ב ב־13 במאי 1993. המפלגה התמודדה בבחירות ל בנובמבר 1994 וזכתה ברוב של 19 מתוך 32 מושבים באספה, כשהיא מביסה את ששלטה במדינה מ־1985. ראש המפלגה פאוואן קומאר צ'מלינג הושבע לראש השרים של סיקים.

בבחירות לאספה המחוקקת של סיקים ב־1999 הגדילה המפלגה את כוחה ל־24 מושבים באספה. ב־2004 זכתה המפלגה ב־31 מתוך 32 המושבים באספה, וב־2009 זכתה המפלגה בכל המושבים באספה.

ב־2014 קמה אופוזיציה חזקה למפלגה, מפלגת סיקים קרנטיקארי מורצ'ה בראשות חבר המפלגה לשעבר פרם סינג תמנג, שזכתה ב־10 מושבים באספה. מאוחר יותר הצטרפו שעבה מתוך חברי המפלגה לחזית הדמוקרטית.

בבחירות לאספה המחוקקת ב־2019 הובסה המפלגה, שזכתה ב־15 מושבים לעומת 17 לסיקים קרנטיקארי מורצ'ה. בפועל זכתה המפלגה רק ב־13 מושבים, כששנים ממועדיה זכו ביותר ממחוז בחירה אחד ונאלצו להתפטר מאחד מהם ומועמדיה כשלו בבחירות מיוחדות שנערכו לאחר מכן. באוגוסט 2019 פרשו 10 מחברי המפלגה באספה והצטרפו למפלגת העם ההודית.

בבחירות לאספה המחוקקת ב־2024 זכתה המפלגה במושב אחד באספה המחוקקת. צ'מלינג עצמו הובס ולא נבחר לאספה.

== תוצאות בחירות ==
{|class="wikitable mw-collapsible mw-collapsed" width="300"
!colspan="4"|לוק סבהה
|-
!שנה
!מושבים
! קולות
|-
|1996
|
|124,218
|-
|1998
|
|102,440
|-
|1999
|
|107,828
|-
|2004
|
|153,409
|-
|2009
|
|159,351
|-
|2014
|
|163,698
|-
|2019
|
|154,489
|-
|2024
|
|}

{|class="wikitable mw-collapsible mw-collapsed" width="300"
!colspan="4"|האספה המחוקקת של סיקים
|-
!שנה
!מושבים
! קולות
!אחוז
|-
|1994
|
|72,856
|42.00%
|-
|1999
|
|72,856
|52.32%
|-
|2004
|
|139662
|71.09%
|-
|2009
|
|165,991
|65.91%
|-
|2014
|
|169,983
|55.00%
|-
|2019
|
|167,620
|47.03%
|-
|2024
|
|105,503
|27.37%
|}

== קישורים חיצוניים ==

== הערות שוליים ==

קטגוריה:הודו: מפלגות
קט:סיקים
קטגוריה:מפלגות שהוקמו ב-1993
אבו סיר אל-מלק

קברים בנקרופוליס של אבו סיר אל-מלק
אַבּוּ סִיר אלְ-מֶלֶק (בערבית: أبو صير الملق, תעתיק מדויק: אבו ציר אלמלק) היא עיירה ואתר ארכאולוגי במחוז בני סויף שבמצרים. האתר, על הנקרופוליס שבו, שוכן צפונית לכניסה לנווה המדבר פיום. הוא התגלה ונחפר לראשונה על ידי הארכאולוג הגרמני אוטו רובנזון, ונמצאו בו קברים רבים, בעיקר מן המאה ה-16 לפנה"ס, אך גם מתקופות מאוחרות יותר.

== היסטוריה ==
האתר הארכאולוגי אבו סיר אל-מלק היה מיושב משנת 3250 לפנה"ס לכל המאוחר ועד למאה ה-7 לספירה והיה בעל חשיבות דתית רבה בגלל הפולחן הפעיל בו לאל אוסיריס.

הנקרופוליס באתר נחפר על ידי הארכאולוג הגרמני אוטו רובנזון בארבע משלחות בין השנים 1902–1905. רובנזון חיפש בסמוך לכפר פפירוסים, בשם אוסף הפפירוסים של המוזיאון המצרי של ברלין, וגילה שם קברים פרהיסטוריים. בתוך מספר חודשים ארגנה החברה המזרחית הגרמנית משלחת בראשות האגיפטולוג גאורג מלר. החפירות התקיימו בקיץ 1905 ובסתיו 1906, ובהן התגלו כ-850 קברים שזוהו כשייכים לתרבויות נקאדה II ו-III.

מחקר מאוחר יותר הראה שהאתר היה מקום של מגורים, בתי קברות ומקדשים במשך כמה אלפי שנים. הקברים העתיקים ביותר היו של הנקאדה, ואילו המאוחרים יותר שימשו בתקופות היוונית, הרומית והשלטון הערבי.

קרבתה של אבו סיר אל-מלק לנווה המדבר פיום הובילה לגידול משמעותי באוכלוסייתה במהלך המאות הראשונות לשלטון בית תלמי, ככל הנראה עקב הגירה של יוונים לאזור. בהמשך, בתקופה הרומית, הגיעו לאזור חיילים בצבא הרומי לאחר סיום שירותם הצבאי.

== קישורים חיצוניים ==

* 

== הערות שוליים ==

קטגוריה:מצרים: אתרים ארכאולוגיים
מרי ובסטר

מרי ובסטר (1624–1696) הייתה אישה מניו אינגלנד שהואשמה במעשי כשפים. ידועה בכינוי ״מרי חצי תלויה״ לאחר ששרדה ניסיון לינץ' מצד שכניה שראו בה מכשפה.

=== חייה ===
מרי ובסטר לבית ריב נולדה באנגליה. שנת לידתה אינה ידועה אך רישומים שונים מעלים כי נולדה בין השנים 1617–1624. אביה היה תומאס ריב, וכך נקרא גם אחיה. אמה הייתה האנה רו ריב. משפחתה של מרי היגרה לעיירה ספרינגפילד במושבה מסצ׳וסטס ביי.

בשנת 1670 התחתנה מרי עם ויליאם ובסטר והשניים גרו בעיירה פוריטנית בשם הדלי במסצ'וסטס. היא הייתה בת 46, הוא בן 53. אין רישומים כי לזוג היו ילדים, אולם נאמר עליהם שהיו קשיי יום וחיו בבית קטן ולעיתים נזקקו לעזרה מאחרים.<ref name=":0"></ref>

שכניה של מרי נהגו לכנות אותה מכשפה והאשימו אותה בכישוף הצאן והסוסים שלהם, כדי שאלו לא יעברו ליד ביתה. הפוריטנים האמינו כי אם ״יפריעו” לנשים, כלומר יכו או יקשרו אותן, הדבר ימנע מהן להטיל כשפים. ואכן, שכניה של מרי נהגו לחפש אחריה ולהכותה על מנת שהצאן והסוסים יוכלו לעבור ליד ביתה.<ref name=":1"></ref>

=== משפט ===
ב-1 ביוני 1683, בעודה בת 60 בערך, הואשמה מרי ב״חשד לעשיית מעשי כשפים״ והובאה למשפט בפני חבר מושבעים בבוסטון. אולם האשמות אלו בוטלו באופן רשמי, ומרי נמצאה חפה מפשע ושוחררה.<ref></ref>

למרות שבית המשפט פסל את המקרה של מרי וזיכה אותה, בני העיירה הדלי המשיכו להאשים אותה בכשפים ולהתנכל לה. שכניה ניסו להוציא אותה להורג בתליה בעצמם, אולם היא שרדה, מה שגרם להם לחשוד עוד יותר בכך שהיא מכשפה.

בשנת 1684, אדם בשם פיליפ סמית האשים את מרי בכך שהיא גורמת למחלתו ופועלת בשיתוף עם השטן. סמית היה שופט, כומר ונציג העיירה הדלי. אנשי העיירה הפוריטניים האמינו באותם זמנים כי כאשר אדם נופל למשכב, בעיקר כאשר מדובר באדם טוב, זה בעקבות עונש מאלוהים או בגלל מעורבות של השטן. במקרה של סמית, האמינו אנשי העיירה וחבריו כי מרי עומדת מאחורי מחלתו ומותו.

קוטון מת'ר היה כומר ואיש ציבור מוכר ומקושר היטב. הוא היה ידוע בתמיכתו בציד מכשפות. לאחר מותו של סמית, פרסם מת׳ר תיאורים בנוגע להאשמות של סמית, מחלתו ומותו. יחד עם אנשי העיירה הדלי, הוא האמין מעל לכל ספק כי מרי היא האחראית למותו של סמית באמצעות ״כשפים נוראיים״. מת׳ר סיפר בספרו משנת 1702 כיצד חבריו של סמית ״הטרידו את האישה״ בשלושה או ארבעה מקרים שונים, והדגיש כי רק אז יכל סמית לישון בנחת.<ref name=":0" />

תומאס הטצ׳ינסון, מושל המושבה מסצ׳וסטס ביי והיסטוריון, תיאר בספרו ״ההיסטוריה של מושבת מסצ׳וסטס ביי״ (1764) מה אירע למרי: ״בזמן שפיליפ סמית שכב חולה, מספר בחורים נמרצים ניסו לעשות ניסוי באישה הזקנה. הם גררו אותה מחוץ לבית, תלו אותה עד שכמעט מתה, הורידו אותה, גלגלו אותה לפעמים בשלג, בסוף קברו אותה בו, ואז השאירו אותה שם. אבל רצה הגורל והיא שרדה ואילו האיש העצוב מת״.<ref name=":1" />

מרי שרדה את ניסיונות הלינץ׳ שעברה והמשיכה לחיות עוד 11 שנה לאחר מותו של סמית, עד שמתה בערך בגיל 70, בשנת 1696.

=== בתרבות ===
אחת מצאצאיה של מרי ובסטר היא הסופרת הקנדית מרגרט אטווד, שכתבה עליה שיר בשם ״מרי חצי תלויה״ (1995) והקדישה לה את ספרה ״מעשה השפחה״.

== הערות שוליים ==

קטגוריה:נשים שהואשמו כמכשפות
קטגוריה:אמריקאים שנפטרו ב-1696
מרי פרקר

מרי פרקר (1637 לערך – 22 בספטמבר 1692) הייתה אחת מן הנשים שהואשמו במסגרת ציד המכשפות בסיילם, והאדם היחיד שהוצא להורג בעוון כישוף בעיירה שבה גרה.

=== חייה ===
מרי פרקר הייתה בתם של האנה וג'ון אייר, אחד מהחלוצים האירופאיים הראשונים שהגיעו ליישב את מסצ'וסטס הקולוניאלית. היא גרה עם משפחתה בהייברוויל והיו לה שמונה אחים ואחיות.<ref></ref>

בשנת 1652 לערך, בהיותה בת 15, התחתנה מרי עם נייתן פרקר, שהיה אלמן ולבלר מקומי. הזוג התגורר בעיירה אנדובר והיו להם תשעה ילדים. בשנת 1685 מת בעלה והותיר למרי בית וסכום כסף נכבד. מרי חיה בבית יחד עם בנה הבכור, ג'ון.<ref name=":0"></ref>

=== משפט ===
ביולי 1692 ציד המכשפות החל לצאת מגבולות סיילם והגיע ליישובים נוספים, בהם אנדובר. כחודשיים לאחר מכן, ב-13 בספטמבר 1692, הועמדה מרי למשפט בחשד למעשה כישוף לאחר ששתי נערות, מרת'ה ספרג ורוז פוסטר, טענו כי רוחה מאיימת עליהן. נער נוסף בשם וויליאם בייקר הבן העיד כי הוא "יודע שמרי היא מכשפה". יחד עם מרי, עמדו למשפט עוד שניים מתושבי אנדובר, וויליאם בייקר האב ומרסי וורדוול. שניהם הודו שאכן עסקו בכשפים וטענו כי ראו את מרי גורמת סבל למרת'ה ספרג ואדם נוסף. את המשפט ניהלו השופטים ברת'למיו גדני, ג'ון הת'ורן, ג'ונתן קורווין וג'ון היגינסונס. הנערות שהאשימו את מרי החלו לסבול מרעידות בכל פעם שהיו בנוכחותה, וכאשר שמה נשמע במהלך הדיונים, הן נפלו על הרצפה והחלו לפרכס. העוויתות פסקו רק לאחר שמרי נגעה בנערות, במה שמכונה "מבחן נגיעה". אנשי סיילם האמינו כי כאשר מכשפה נוגעת בקורבנה היא למעשה מרחיקה ממנו את השטן, מה שמפסיק את העוויתות ומהווה למעשה שיטה לזיהוי מכשפות. מרי טענה כי כנראה מתבלבלים בינה לבין אישה אחרת בעיירה בעלת אותו שם, וכי היא עצמה חפה מפשע. למרות דבריה, התעקשו הנערות שהיא האשמה. ב-17 בספטמבר 1692 נגזר על מרי עונש מוות. היא הוצאה להורג בתליה יחד עם מרת'ה קורי, מרגרט סקוט, מרי איסטי, אליס פרקר, אן פדיטור, ווילמות' רד וסמואל הרדוול. הם היו האחרונים שהוצאו להורג במסגרת משפטי המכשפות בסיילם. בשנת 1711 שמה של מרי נוקה מכל אשמה על ידי הרשויות במסצ'וסטס, וניתנו למשפחתה פיצויים בסך 8 פאונד.<ref></ref><ref name=":0" />

==קישורים חיצוניים==
* 

== הערות שוליים ==

קטגוריה:נשים שהוצאו להורג בתלייה
קטגוריה:אישים שהוצאו להורג בתלייה
קטגוריה:נשים שהוצאו להורג באשמת כישוף
קטגוריה:נפטרות ב-1692
קטגוריה:נפטרים ב-1692
באזוריה

באזוריה (בערבית: البازوريه) היא עיירה בדרום לבנון, הממוקמת בנפת צור.

== היסטוריה ==
היישוב נזכר ברישומי המס העות'מאניים של שנת 1596 ככפר בשם "אל-באזורי" ששייך לנפת תבנין שבמחוז צפת, עם אוכלוסייה של 22 משקי בית, כולם מוסלמים. תושבי הכפר שילמו מס קבוע של 25% על מוצרים חקלאיים, כגון חיטה, שעורה, גידולי קיץ, עצי פרי, עיזים וכוורות, בנוסף להכנסות מזדמנות; סך של 4,243 אקצ'ה.

בשנת 1881, הקרן לחקר ארץ ישראל תיארה במפה שלה את היישוב כך: "כפר בנוי מאבן, המכיל 300 מתואלים, וממוקם על רכס. העתיקות היחידות הן בית בד אחד ובור מים אחד. את המים הם מקבלים ממעיין הנמצא חצי מייל מערבה".

באזוריה היא בית אבותיו של חסן נסראללה.

== קישורים חיצוניים ==
* [http://al-bazouriya.com/index.php/ האתר הרשמי]
* סקר פלשתינה המערבית, מפה 1: [http://www.iaa-archives.org.il/zoom/zoom.aspx?folder_id=93&type_id=6&id=8364 IAA], [http://commons.wikimedia.org/wiki/File:Survey_of_Western_Palestine_1880.01.jpg Wikimedia Commons]

== הערות שוליים ==

קטגוריה:לבנון: יישובים
ג'ונו 1

ג'ונו 1 (באנגלית: Juno I) היה משגר לוויינים שיוצר בארצות הברית ושימש לשיגור לוויינים בשנות ה-50. בעזרת המשגר שוגר לחלל לוויין אמריקאי ראשון אקספלורר 1.

==פיתוח==
המשגר "ג'ונו 1" היה חלק של תוכנית אקספלורר. הוא פותח על ידי צוות בהובלת ורנר פון בראון על בסיס טיל לטיסה תת-מסלולית מדגם Jupiter-C שהיה חלק של סדרת טילים רדסטון. המשגר נבנה בחברת קרייזלר ושיגורים בוצעו באחריות הסוכנות הצבאית לטילים בליסטיים.

השלב הראשון של המשגר נלקח מ-Jupiter-C, השלבים האחרים נלקחו מטיל בליסטי MGM-29 Sergeant.

==היסטוריית שיגורים==
המשגר "ג'ונו 1" שימש ל-6 שיגורים.

השיגור הראשון בוצע ב-1 בפברואר 1958 והיה מוצלח. בעקבות השיגור ארצות הברית הפכה למדינה השנייה אחרי רוסיה ששלחה לוויין לחלל. אחרי הצלחה בשיגור הראשון היה שיגור לא מוצלח. שיגורים השלישי והרביעי היו הצלחות.

באוקטובר 1958 בוצע שיגור אחרון ושימוש במשגר הופסק לטובת משגר ג'ונו 2.

==קישורים חיצוניים==

*[http://www.astronautix.com/lvs/junoi.htm ג'ונו 1 באנציקלופדיה אסטרונאוטיקה]
*[https://space.skyrocket.de/doc_lau_det/juno-1.htm רשימת שיגורים]
*[https://www.spaceline.org/cape-canaveral-rocket-missile-program/juno-i-fact-sheet/ תיאור המשגר]

קטגוריה:משגרים אמריקאיים
סנג'יב סינגלה

סנג'יב קומאר סינגלה הוא דיפלומט הודי המכהן כשגריר הודו בישראל מאוקטובר 2019.

סינגלה הצטרף לשירות החוץ ההודי ב־1977, ושירת במספר נציגויות הודיות בעולם, בהן פריס (1999-2002), דקה (2005-2008), וז'נבה (2009–2011).
 
בדצמבר 2013 מונה לקונסול בשגרירות הודו בישראל, תפקיד שהחזיק בו במשך שמונה חודשים עד יולי 2014.

מאוגוסט 2014 עד אוגוסט 2019 שימש כמזכיר מיוחד לראש ממשלת הודו נרנדרה מודי.

ביולי 2019 נבחר סינגלה לשגריר הודו בישראל, ונכנס לתפקיד באוקטובר 2019.

==חיים אישים ==
סנג'יב נשוא לק נאנדיני סינגלה, דיפלומטית הודית ששימשה כשגרירת הודו בפורטוגל ומכהנת כנציב העליון של הודו במאוריציוס. להם שני ילדים.

== קישורים חיצוניים ==

== הערות שוליים ==

קטגוריה:שגרירי הודו
קטגוריה:שגרירים בישראל
קטגוריה:יחסי הודו–ישראל